hy hy hy hy hy hy hy hy hy hy hy hy hy hy hy hy hy es en hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy hy de hy hy hy en hy hy hy fr hy hy hy hy hy hy hy hy hy hy hy hy hy hy fr en hy hy
Econews.am | Ռոմանոս Պետրոսյանն ամփոփել է ջրային ոլորտում կատարված աշխատանքը
Շրջակա միջավայրի նախարար Ռոմանոս Պետրոսյանն ամփոփել է իր պաշտոնավարման մեկ տարի՝ տեղեկություններ հայտնելով կատարված աշխատանքի մասին։ Նախարարը մասնավորապես գրել է․ «Մեր երկրի համար փորձություններով լի այս մեկ տարվա ընթացքում գերատեսչությունում կատարվել է ահռելի ծավալի աշխատանք՝ ուղղված Հայաստանի Հանրապետությունում ավելի պաշտպանված, ավելի՛ կանաչ, գիտելիքահեն կառավարման ներքո կայուն զարգացող շրջակա միջավայր ունենալուն։
Հրապարակումների հատուկ շարքով պարբերաբար ձեր ուշադրությանը կներկայացնենք այս մեկ տարվա ընթացքում կատարված աշխատանքները։
Եվ այսպես, ջրային ռեսուրսների կառավարման արդյունավետության բարձրացման և ջրախնայող ժամանակակից մեթոդների կիրառման ուղղությամբ կատարված աշխատանքներ
Մշակվել է «ՀՀ ջրային օրենսգրքում լրացումներ և փոփոխություններ կատարելու մասին» և մի շարք այլ օրենքների նախագծերի փաթեթը, ինչի ընդունումը կնպաստի Ջրի շրջանակային դիրեկտիվի սկզբունքներին և մոտեցումներին համահունչ մոտարկմանը, շրջակա միջավայրի էկոլոգիական կայունության ապահովմանը, ինչպես նաև կնպաստի ջրային ոլորտում առկա խնդիրների լուծման իրավակարգավորմանը։
Շրջակա միջավայրի նախարարի 2020 թվականի սեպտեմբերի 9-ի «Ռեկրեացիոն գոտիներում ջրային ռեսուրսների պահպանության պահանջները սահմանելու մասին» N 335-Ն հրամանով սահմանվել են ռեկրեացիոն գոտիներում ջրային ռեսուրսների հիդրոլոգիական, հիդրոմորֆոլոգիական և ջրաքիմիական պահպանության պահանջներ:
Կառավարության կողմից 2021 թվականի ապրիլի 8-ին հաստատվել է «Նոր կառուցվող փոքր հիդրոէլեկտրակայանների ջրօգտագործման թույլտվությունների հայտերի մերժում նախատեսված՝ Հայաստանի Հանրապետության Կարմիր գրքում գրանցված կամ տարածքին բնորոշ՝ էնդեմիկ ձկնատեսակների ձվադրավայրեր հանդիսացող կամ դերիվացիոն խողովակներով 40 տոկոս և ավելի ծանրաբեռնված գետերի ցանկը սահմանելու մասին» N 488-Ն որոշումը, որով սահմանվել է փհէկ-երի կառուցման համար արգելված գետերի ցանկը:
Կառավարության որոշմամբ հաստատվել է «Ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումների տեղադրման, կնքման և օգտա¬գործման կարգը», որը միտված է ստորերկրյա քաղցրահամ ջրերի ռացիոնալ օգտագործմանը և պահպանությանը, ինքնակամ հորատման գործունեության իրականացման կանխմանը:
2021 թվականի մայիսի 26-ին «Վարչական իրավախախտումների վերաբերյալ Հայաստանի Հանրապետության օրենսգրքում լրացումներ և փոփոխություն կատարելու մասին» ՀՕ-219-Ն օրենք, որով տարափային (հեղեղային) ջրահեռացման և (կամ) ցամաքուրդային (դրենաժային) համակարգեր կեղտաջրեր (բացառությամբ համապատասխանաբար տարափային (հեղեղային) և ցամաքուրդային (դրենաժային) ջրերի) արտանետելու, կենտրոնացված ջրահեռացման համակարգ տարափային (հեղեղային) (բացառությամբ ջրահեռացման համակարգի շինարարական և վերակառուցման աշխատանքների նախագծային փաստաթղթերով նախատեսված դեպքերի) և (կամ) ցամաքուրդային (դրենաժային) ջրեր ընդունելու, ինչպես նաև լողափերում հանգստացողների և լողացողների անվտանգությունը ապահովելու, Սևանա լճում արդյունագործական որսի ընթացքում թույլատրված ռեսուրսի օգտագործման նկատմամբ պատշաճ մակարդակով հսկողություն և վերահսկողություն իրականացնելու համար սահմանվել է վարչական պատասխանատվություն:
Շրջակա միջավայրի նախարարի 2021 թվականի հունիսի 30-ի «Ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումներին ներկայացվող նվազագույն տեխնիկական պահանջները սահմանելու մասին» N 233-Ն հրաման սահմանվել են ստորերկրյա քաղցրահամ ջրերի օգտագործման նպատակով հորատում իրականացնող հաստոցների տեղադիրքն առցանց հետևելու տեխնիկական սարքավորումներին ներկայացվող նվազագույն տեխնիկական պահանջներ։
ՀՀ-ԵՄ համապարփակ և ընդլայնված գործընկերության համաձայնագրով ջրային ռեսուրսների մոնիթորինգի և գնահատման պահանջներին համապատասխան «ԵՄ Ջրային նախաձեռնություն+» ծրագրի շրջանակում 2020 թվականի հունիսից իրականացվում է մակերևութային ջրերի հիդրոկենսաբանական մոնիթորինգ` Արփա, Որոտան, Դեբեդ գետերի ավազաններում (մինչ այժմ ջրի որակը գնահատվում էր կիրառելով միայն ֆիզիկաքիմիական ցուցանիշները):
Հայաստանում փաստացի գործող 47 հիդրոօդերևութաբանական կայաններից` Երևանում և ՀՀ վեց՝ Շիրակի, Լոռու, Արագածոտնի, Վայոց ձորի, Արմավիրի և Արարատի մարզերում, ՄԱԶԾ օժանդակությամբ արդիականացվել են 23-ը` ավտոմատ օդերևութաբանական գերժամանակակից կայանների ներդրմամբ:
Զննությունների արդյունքում ջրօգտագործողների մոտ հայտնաբերվել է անհամապատասխանություններ, 45 խախտման վերաբերյալ միջնորդագիր է ուղարկվել բնապահպանության և ընդերքի տեսչական մարմին։ Տրամադրվել է 183 ջրօգտագործման թույլտվություն։Երկարաձգվել է 207 ջրօգտագործման թույլտվություն։Վերաձևակերպվել է 21 ջրօգտագործման թույլտվություն։ Մերժվել է 48 ջրօգտագործման թույլտվության ստացման հայտ։
Գրությամբ դիմել եմ ՀՀ գլխավոր դատախազ Արթուր Դավթյանին և ներկայացրել 2021 թվականի ապրիլի 27-ից ապրիլի 29-ը ներառյալ Արարատի մարզի 7 խոշորագույն ձկնաբուծական տնտեսությունում ջրային ռեսուրսների փաստացի վիճակի պահպանության նկատմամբ իրականացված ուսումնասիրությունների վերաբերյալ տեղեկատվություն։ Խնդրել եմ գլխավոր դատախազին քննության առարկա դարձնել անբարեխիղճ տնտեսվարողների վարքը, ընդերքին ու պետությանն հասցված վնասի հաշվարկ կատարել և գործընթացին իրավական լուծում տալ»։
Հաշվարկվել է 5.302.860 ՀՀ դրամի չափով շրջակա միջավայրին հասցված վնաս Լոռվա Ամրոց ՍՊԸ-ն փորձում է շրջանցել օրենքը և Ձորագետի վրա փհէկ կառուցել «Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/ ՀՀ կառավարությունը կրկին նվիրատվություն է ստացել «Զանգեզուրի պղնձամոլիբդենային կոմբինատ»-ից Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/
Հաշվարկվել է 5.302.860 ՀՀ դրամի չափով շրջակա միջավայրին հասցված վնաս 27/Սեպտեմբեր/2022 - 18:15 Ինչպիսի սեպտեմբեր է սպասվում․ կլիմայական բնութագիրն ու ամսական կանխատեսումը 26/Սեպտեմբեր/2022 - 15:20 Առաջիկա 5 օրվա եղանակի կանխատեսում 26/Սեպտեմբեր/2022 - 11:22 Փոշեփոթորիկ Երևանում․ օդում փոշու կոնցենտրացիան հսկայական ծավալների է հասնում 26/Սեպտեմբեր/2022 - 10:31 Հաշվարկվում է Ջերմուկում բնությանը հասցված վնասի չափը 20/Սեպտեմբեր/2022 - 16:20 Լոռվա Ամրոց ՍՊԸ-ն փորձում է շրջանցել օրենքը և Ձորագետի վրա փհէկ կառուցել 20/Սեպտեմբեր/2022 - 15:39 Որքան կպահպանվի տաք եղանակը․ կանխատեսում 19/Սեպտեմբեր/2022 - 13:28 FPWC-ն կոչ է անում համաշխարհային բնապահպանական համայնքին դատապարտել ադրբեջանական ագրեսիան 15/Սեպտեմբեր/2022 - 16:42 Բացասական եզրակացություն՝ Գլաձորի հանքի երկրաբանական ուսումնասիրությունների ծրագրին 2/Սեպտեմբեր/2022 - 20:25 Կզովանա․ առաջիկա 5 օրվա եղանակի կանխատեսում 2/Սեպտեմբեր/2022 - 15:10 «Բունկայի ընկերները»․ 70 000-ից ավելի մարդ կոչ է անում օգնել Երևանի կենդանաբանական այգու փ... 2/Սեպտեմբեր/2022 - 12:04 Գեղարքունիքի մարզում ապօրինի հանքեր են հայտնաբերվել 1/Սեպտեմբեր/2022 - 14:12 Թեփի պարկերով քողարկված ապօրինի փայտանյութ է հայտնաբերվել 29/Օգոստոս/2022 - 18:03
«Եթե առյուծ ունեմ, ուրեմն ուժեղ եմ»․ ի՞նչ է սպասվում բանտարկված կենդանիներին /մաս 2/
Առաջին մասը կարդացեք «Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/» հոդվածում։ Նախորդ հոդվածում Արևիկ Մկրտչյանի, Արսեն Գասպարյանի, Ոսկեհատ Գրիգորյանի և Իման Մեմարիանի օգնությամբ քննարկել ենք «Կրկեսն առանց կենդանիների» գաղափարի առաջացման
Հայաստանի անտառներում կարող են կապիկներ հայտնվել․ Lուծումներ փնտրելիս /մաս 1/
Շարունակությունը կարդացեք՝ հաջորդ հոդվածում,որը կհրապարակվի շուտով։ Խնդիրները նրա համար են, որ լուծումները չլինեն սպասված տեղերում։ Հոգեթերապիայի սկզբունքներ Քանի՞ օնլայն պետիցիայի եք հանդիպել համացանցում և քանի՞սն եք ստորագրել՝ վարկյաններ անց մոռանալով այդ մասին․․․ բայց դրանք իրականանալու ունակո
Կոռուպցիոն շղթա, թե՞ փրկօղակ․ ի՞նչ է կատարվում Երևանի կենդանաբանական այգում /մաս 1/
Կարդացեք շուտով՝ Սոված կենդանիների հետքերով․․․ /մաս 2/ «Մենք այն ենք, ինչ մենք ուտում ենք» /մաս 3/ Վերհիշե՛ք՝ միջինում քանի՞ անգամ եք լսել՝ «Կենդանաբանական այգում կենդանիները սոված են, ո՞վ գիտի ինչ են կերակրում, հավանաբար հին-էժան-փչացած սնունդ են տալիս» և այլ խոսակցու
Հաշվարկվել է 5.302.860 ՀՀ դրամի չափով շրջակա միջավայրին հասցված վնաս 27.Սեպտեմբեր.2022 | 18:15
EcoNews.am բնապահպանական տեղեկատվական կայքը հիմնադրվել է 2012 թվականին։ EecoNews.am բնապահպանական տեղեկատվական կայքի նպատակն է վերհանել ու հանրությանը ներկայացնել մեզ շրջապատող բնապահպահպանական խնդիրները, տեղեկատվական աջակցություն ցուցաբերել բնապահպանական խնդիրներով մտահոգված, հասարակական կամավորական գործունեություն իրականացնող բնապահպանական նախաձեռությունների ներկայացուցիչներին և կազմակերպություններին: Econews.am բնապահպանական տեղեկատվական կայքը, դառնալով այլընտրանք բնապահպանական խնդիրների ուղղությամբ հայալեզու տեղեկատվություն տրամադրող մասնագիտացված լրատվամիջոցների շրջանակներում, իր ընթերցողներին տրամադրում է հավաստի տեղեկատվություն` ներկայացնելով խնդրով հետաքրքրված բոլոր կողմերի կարծիքներն ու մտահոգությունները, լուսաբանում է ոլորտում առկա անցուդարձը և կարևոր իրադարձությունները: Կայքի գործունեության սկզբունքն է տրամադրել անկողմնակալ և չեզոք տեղեկատվություն` պահպանելով բոլոր կողմերի իրավունքները:
+374 98 50 99 39
2012 - 2022 © Բոլոր իրավունքները պաշտպանված են: EcoNews.am բնապահպանական տեղեկատվական կայքի նյութերի օգտագործումն առանց հղման արգելվում է: Հրապարակման հեղինակի կարծիքը ոչ միշտ է համընկնում խմբագրության կարծիքի հետ: Գովազդների բովանդակության համար պատասխանատվությունը գովազդատուներինն է: Website By